Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: külső és a társadalombiztosításban rejlő okok miatti megnehezülése alkotmányjogi kategóriával értékelhetővé válik [43/1995. (VI. 30.) AB határozat, ABH 1995. 196.].
Paragraph Index: 645

5. Indítványozók közül egyesek azon az alapon is kifogásolták a Tny. rendelkezéseit, hogy azok ellentétben állnak az Alkotmány diszkriminációt tiltó szabályával, mivel ugyanazon személyi körre kedvezőtlenebb rendelkezéseket tartalmaznak, mint amilyenek a T. vonatkozó szabályai voltak. Önmagában az a tény, hogy a jogszabálymódosítást vagy újraszabályozást megelőzően kedvezőbb rendelkezések voltak hatályban, mint a módosítást vagy az újraszabályozást követően — tehát, hogy azok az özvegyek és szülők magasabb összegű ellátásra szereztek jogosultságot, akik a T. szerint részesednek hozzátartozói nyugellátásban, mint akik a Tny. rendelkezései szerint — nem hozható összefüggésbe az Alkotmány diszkrimináció tilalmára vonatkozó rendelkezésével. Az Alkotmány 70/A. §-nak nem lehet olyan értelmet tulajdonítani, hogy az megtiltja a jogalkotó számára a jogok és kötelezettségek jogszabálymódosítás vagy újraszabályozás útján történő megváltoztatását.

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes